ועדת הכלכלה, כנסת 24, פרוטוקול מספר 136, 2022-01-03 09:00

לימור מגן תלם: בוקר טוב לכולם, אני מתכבדת לפתוח את ועדת הכלכלה בנושא טיוטת תקנות שירותי תיירות (מורי דרך) (הוראת שעה) (תיקון), התשפ"ב-2021, והצעת תקנות שירותי תיירות (מורי דרך) (הוראת שעה), התשפ"ב-2021.

לימור מגן תלם: בישראל ישנם כיום כ-8,300 בעלי רישיון הוראת דרך.

לימור מגן תלם: במסגרת תנאי הרישיון, מורה דרך נדרש לחדש את רישיונו אחת לשנתיים, בסוף שנה קלנדרית בכפוף לתשלום אגרה דו שנתית והוכחת ביצוע שתי השתלמויות מקצועיות שנערכו במהלך השנתיים שקדמו לחידוש.

לימור מגן תלם: גובה האגרה נקבע אחת לשנתיים על ידי משרד האוצר ועומד היום על 267 שקלים עבור השנים 2021 ו-2022.

לימור מגן תלם: באמצע חודש דצמבר 2019 כמו שכולנו יודעים, החלה התפרצות של הקורונה.

לימור מגן תלם: מאז גם במדינות העולם וגם במדינת ישראל כמובן המגפה בעיצומה.

לימור מגן תלם: במסגרת ההתמודדות של מדינת ישראל עם הנגיף, חלק מהפעולות הראשונות שננקטו היו סגירת השמיים ואיסור כניסת תיירים ארצה.

לימור מגן תלם: הסגירה הזו כמובן פוגעת אנושות באלו שפרנסתם מתבססת בעיקר על תיירות נכנסת וביניהם מורי הדרך כמובן.

לימור מגן תלם: הפגיעה הכלכלית במורי הדרך החלה כבר בפברואר 2020.

לימור מגן תלם: למעשה השביתה את עבודת מורי הדרך שעוסקים בתחום התיירות הנכנסת בשנת 2020 וברוב שנת 2021.

לימור מגן תלם: לצערי המגפה העולמית צפויה להימשך לפחות עד סוף 2022.

לימור מגן תלם: דבר זה מטיל ספק רב את חזרת התיירות לקדמותה בזמן הקרוב ומציב באי ודאות את עבודתם של מורי הדרך גם בשנת 2022.

לימור מגן תלם: לאורך תקופת המשבר פעל משרד התיירות והאוצר במספר מישורים כדי לסייע למורי הדרך, בין היתר באמצעות מימון סיורים חינמיים לקהל הרחב, הדרכת מורי הדרך.

לימור מגן תלם: ניסו לעודד חזרת תיירים לארץ.

לימור מגן תלם: במהלך שנת 2021 נכנסו 11,000 תיירים בלבד ב-500 קבוצות, מספר זעום לעומת מספר התיירים שנכנסו ב-2019, שעמד על כ-4.5 מיליון תיירים.

לימור מגן תלם: המתווים האלה שאפשרו כניסת תיירים בוטלו לאחרונה שוב, לצערי הרב אני חייבת לומר, בעקבות התפרצות זן הקורונה של האומיקרון.

לימור מגן תלם: זה הוביל שוב להטלת הגבלות, בין היתר כניסת תיירים לגבולות הארץ.

לימור מגן תלם: מצב דברים זה מציב שוב את מורי הדרך העוסקים בתיירות נכנסת בחוסר ודאות גדול ולא ברור מתי וכיצד יוכלו לשוב לעבודתם כימי השגרה.

לימור מגן תלם: כדי לסייע למורי הדרך, בדצמבר 2020 תוקנו התקנות וניתן פטור למורי הדרך שהיו בעלי רישיון תקף באותה עת, מתשלום מחצית אגרת הרישוי לשנים 2021 ו-2022, ונקבע כי יתרתה ישולמו בסוף שנת 2021.

לימור מגן תלם: כעת, במצב היום בו לא מתאפשרת כניסת תיירים לגבולות הארץ עקב ההגבלות שהוטלו כתוצאה מהתפרצות זן האומיקרון, מורי הדרך, בעיקר אלה שעוסקים בתיירות נכנסת לא מסוגלים להתפרנס מהמקצוע ונדרש להעניק להם סיוע נוסף, לכן על מנת להקל על מורי הדרך מוצע לתת למורי הדרך בעלי רישיון בתוקף פטור מאגרה גם לשנת 2022.

לימור מגן תלם: חשוב לי להבהיר שבתיקון שמתבקש כעת, שתיכף נציגי משרד התיירות יסבירו, מורי הדרך, הרישיון שלך יוארך ולא יחודש, זאת לאור העובדה כי הרישיון מחודש אחת לשנתיים, וכעת עם תחילת 2022 תחל שנתו השנייה.

לימור מגן תלם: מצב דברים זה שונה מתיקון התקנות הקודם שהתקבל בדצמבר 2020, אז החלה תקופת רישיון של שנתיים ולא דובר על אמצע תקופת הרישיון.

לימור מגן תלם: עוד נקודה שחשוב להבהיר, שבמהלך 2021 כ-800 מורי דרך חדשים ומורי דרך שחידשו את הרישיון שלהם ב-2021 שילמו את אגרת הרישוי עד סוף 2022 ועל מנת לשמור על שוויון, כל מורה דרך ששילם את האגרה ורישיונו יהיה בתוקף בתיקון התקנות, יהיה זכאי לפטור למבוקש במסגרת התיקון.

לימור מגן תלם: אני אבקש כרגע מנציגי משרד התיירות להסביר את התקנות, את שני הסטים.

לימור מגן תלם: אחר כך אנחנו נעבור להקראה.

לימור מגן תלם: נשמע את מי שביקש כמובן זכות דיבור ואז נעבור להצבעה.

לימור מגן תלם: בקשה, משרד התיירות.

קרן גולדמן: תודה.

קרן גולדמן: קרן גולדמן, מנהלת אגף הכשרה מקצועית במשרד התיירות.

קרן גולדמן: כפי שאמרת, הרעיון שהיה בבסיס הבקשה לתיקון התקנות הוא היה להתחשב במורי הדרך שהפרנסה שלהם נפגעה ולהאריך את תוקף הרישיון שלהם עד לסוף שנת 2022, ובעצם לפטור אותם מהחלק השני של תשלום האגרה בגין 133.5 שקלים.

לימור מגן תלם: נעבור להקראה ואז ניתן כמובן זכות דיבור לנציגים שנמצאים איתנו.

סמי אבו שחאדה: זה כל העניין?

לימור מגן תלם: כן.

לימור מגן תלם: אנחנו רק באים פה לעזור ולפטור מאגרה גם ל-2022.

לימור מגן תלם: זה כרגע הדיון היום.

סמי אבו שחאדה: אוקיי.

לימור מגן תלם: אני מאמינה שיהיו בהמשך כמובן דיונים במשרדי הממשלה, איך לעזור.

לימור מגן תלם: כרגע אנחנו מתמקדים רק בנושא של התקנות.

סמי אבו שחאדה: חוסכים להם 133 שקלים.

לימור מגן תלם: לא, פוטרים אותם קודם כל מהאגרה.

לימור מגן תלם: זה מה שחשוב.

לימור מגן תלם: זה לא קשור לשאר המתווים.

לימור מגן תלם: זה המתווה היום של התקנות.

לימור מגן תלם: בקשה, בואו נעבור להקראה.

רעות קנדל: אני אתחיל בהקראה של התיקון העיקרי.

רעות קנדל: טיוטת תקנות שירותי תיירות (מורי דרך) (הוראת שעה), התשפ"ב-2021 בתוקף סמכותי לפי סעיפים 3(1) ו-(5) ו-11(א) לחוק שירותי תיירות, התשל"ו-1976 (להלן-החוק), באישור שר האוצר לפי סעיף 39ב רבתי לחוק יסודות התקציב, התשמ"ה- 1985, ובאישור ועדת הכלכלה של הכנסת, אני מתקין תקנות אלה:

רעות קנדל: "הממונה" – כהגדרתו בתקנות שירותי תיירות (מורי דרך);

רעות קנדל: "תקנות שירותי תיירות (מורי דרך)" – תקנות שירותי תיירות (מורי דרך), התשכ"ז-1967.

רעות קנדל: (ב) על אף האמור בתקנה 12 לתקנות שירותי תיירות (מורי דרך), בעל רישיון מורה דרך אשר רישיונו הוארך לפי תקנת משנה (א), אינו חייב בתשלום אגרה כאמור באותה תקנה.

רעות קנדל: (ג) בעל רישיון מורה דרך שבשנת 2021 קיבל את רישיונו לראשונה או חידשו שלא בדרך של חידוש לפי תקנה (2) לתקנות שירותי תיירות (מורי דרך) (הוראת שעה), התשפ"א- 2020, זכאי להחזר אגרה ששילם לפי תקנה 12 לתקנות שירותי תיירות (מורי דרך) בעד שנת 2022.

לימור מגן תלם: תחילתן של תקנות אלו ביום כ"ח בטבת התשפ"ב, 1 בינואר 2022.

לימור מגן תלם: אלו התקנות העיקריות.

סמי אבו שחאדה: יש לי רק שאלה.

סמי אבו שחאדה: מורה דרך מחדש את הרישיון שלו כל שנה?

לימור מגן תלם: פעם בשנתיים, בסוף שנה קלנדרית.

רעות קנדל: התיקון הנוסף – טיוטת תקנות שירותי תיירות (מורי דרך) (הוראת שעה) (תיקון), התשפ"ב-2021 בתוקף סמכותי לפי סעיף 3(1) ו-(5) של חוק שירותי תיירות, התשל"ו-1976 באישור שר האוצר לפי סעיף 39ב רבתי לחוק יסודות התקציב, התשמ"ה-1985, ובאישור ועדת הכלכלה של הכנסת, אני מתקין תקנות אלה:

לימור מגן תלם: יופי, תודה רבה.

לימור מגן תלם: רק כדי לעדכן את חברי הכנסת, ולדימיר שהגיע והצטרף אלינו ותודה לך, אנחנו כרגע דנים בתקנות שהמטרה שלהן בעצם לפטור את מורי הדרך מאגרה לשנת 2022, ופירטתי פה את כל - - -

ולדימיר בליאק: מה גובה האגרה?

לימור מגן תלם: 267, והמחצית כי זה לשנת 2022.

לימור מגן תלם: סיימנו את ההקראה.

לימור מגן תלם: רשות דיבור, יוני שפירא, יושב-ראש "מורשת דרך", בקשה, בוקר טוב אדוני.

יונתן שפירא: אכן כן, תודה רבה לכבוד היושבת-ראש ולקרן, לנוכחים פה.

יונתן שפירא: לגבי ההקלות האלה והתקנות, אנחנו כמובן מברכים על כך.

יונתן שפירא: כל שקל שנחסך ממורה הדרך כרגע כשאין לו כל הכנסה, יכולה רק לעזור.

יונתן שפירא: אנחנו תומכים בכך לשנה זו.

יונתן שפירא: הייתי רוצה לשאול האם פה ניתן לפתוח את השיחה לנושא ועדת הכלכלה וההכשרות של משרד הכלכלה - - - ?

לימור מגן תלם: אני מעריכה שאנחנו נעשה דיון מיוחד בעניין הזה.

לימור מגן תלם: אני כמובן אדבר עם מיכאל ביטון, יו"ר הוועדה הקבוע, ואני מעריכה שאנחנו נתכנס לדיון נוסף בעניין הזה.

לימור מגן תלם: כרגע זה רק לעניין התקנות האלה.

יונתן שפירא: אז אנחנו מברכים על כך.

יונתן שפירא: תודה.

לימור מגן תלם: מצוין, אדוני, תודה לך.

לימור מגן תלם: גנית פלג, יו"ר האגודה של מורי הדרך בישראל, בוקר טוב.

גנית פלג: בוקר טוב לכולם ותודה שוב שכיבדתם אותנו.

גנית פלג: ראשית אני באמת רוצה להודות על היוזמה של משרד התיירות לבטל את האגרה לשנה הזאת.

גנית פלג: לצערנו אנחנו נפגשים מדי יום במקרים של מורי דרך שרעבים ממש ללחם.

גנית פלג: אני לא אומר את זה.

גנית פלג: אני רק אגיד דבר אחד, ואני שיתפתי הבוקר את קרן, שרק אתמול בלילה עד 00:00 בלילה דיברתי עם מורת דרך בת 70 שרוצה למכור את הבית שלה כי בסופר היא נאלצת לספור את תפוחי העץ שהיא צריכה לקנות.

גנית פלג: אני רוצה שנשב בהקדם האפשרי לדבר על העניין של איך אנחנו מפצים, איך אנחנו גורמים לאנשים האלה להרים את הראש בחזרה.

גנית פלג: זה אנשים שמפרנסים את הבתים שלהם.

גנית פלג: זה אנשים שכל החיים שלהם מוקדשים לערך אהבת הארץ וההסברה שלה.

גנית פלג: זה אנשים שביום אחד נפסק עולמם והם מצאו את עצמם ללא תקווה משום שאין מדיניות שהיא קבועה, חדשות לבקרים.

גנית פלג: אם משהו הולך להשתנות, יום לאחר מכן הדבר פוגש אותם במקום שהכול מתבטל ואותה תקווה קטנטנה שהם חשבו שהיא נמצאת עבורם, אובדת להם מחדש.

גנית פלג: תודה לכם.

לימור מגן תלם: גנית, תודה לך.

לימור מגן תלם: אני מבינה ורואה שדיברת מדם ליבך בשם הכאב הרב של כל מורי הדרך.

לימור מגן תלם: הנושא ברור והקושי ברור ואני מעריכה שבאמת אנחנו נכנס ישיבה מיוחדת של ועדת הכלכלה בעניין הזה.

לימור מגן תלם: חברי הכנסת לפני ההצבעה, אם מישהו רוצה להתייחס, בקשה.

לימור מגן תלם: סמי אבו שחאדה, בוקר, בוקר טוב.

סמי אבו שחאדה: תשמעי, אני עבדתי בתחום הזה קצת מעל 20 שנים.

סמי אבו שחאדה: ההתמחות שלי בהיסטוריה ועבדתי בהדרכת טיולים תקופה ארוכה.

סמי אבו שחאדה: גם אח שלי בתחום.

סמי אבו שחאדה: אני מכיר את התחום הזה טוב.

סמי אבו שחאדה: אני הייתי רוצה שנזרז את הדיונים הבאים לגבי העניין הזה.

לימור מגן תלם: חד משמעית.

סמי אבו שחאדה: זה חשוב מאוד.

סמי אבו שחאדה: אני בעד.

לימור מגן תלם: בעד התקנות האלה וכמובן בעד שנכנס ועדה מיוחדת.

לימור מגן תלם: ברור.

סמי אבו שחאדה: בעד התקנות, אבל אנחנו חייבים לקדם דיון מהיר יותר שיתייחס לכל הסוגיה.

סמי אבו שחאדה: שגם יפתח להם איזשהו אופק.

סמי אבו שחאדה: שלא נגיע למצב כזה שאישה בגיל 70 צריכה למכור את הבית.

לימור מגן תלם: חד משמעית.

לימור מגן תלם: תודה רבה, סמי.

לימור מגן תלם: חבר הכנסת ולדימיר בליאק, בוקר טוב.

ולדימיר בליאק: בוקר טוב גבירתי, תודה.

ולדימיר בליאק: אני כמובן מברך על התקנות.

ולדימיר בליאק: אי אפשר להישאר אדיש לדברייך, לדברים שלכם, לכאב של מורי הדרך.

ולדימיר בליאק: נכון שאנחנו נמצאים בתקופה של אי ודאות מאוד קשה, אבל כפי שבחרנו בעצם מתחילת דרכה של ממשלת השינוי, אנחנו מנסים למנוע ככל הניתן פגיעה בכלכלה, למנוע סגרים.

ולדימיר בליאק: אני גם מאוד מקווה שבשבוע הקרוב יפתחו השמיים.

ולדימיר בליאק: אנחנו נעשה כל מאמץ כדי באמת לשמר את החיים ככל הניתן בכפוף כמובן לרמת התחלואה, ונעשה כל מאמץ גם לפצות את האנשים היקרים האלה, ונעשה כמובן דיונים גם בוועדת כספים, גם בוועדת הכלכלה כדי למצוא את הפתרונות הנדרשים.

ולדימיר בליאק: תודה רבה.

לימור מגן תלם: תודה רבה.

לימור מגן תלם: אנחנו נעבור להצבעה על התקנות.

לימור מגן תלם: אנחנו ניכנס להצבעה בנוגע לתקנות שירותי תיירות (מורי דרך) (הוראת שעה), התשפ"ב-2021.

לימור מגן תלם: מי בעד?

לימור מגן תלם: אושר

לימור מגן תלם: פה אחד.

לימור מגן תלם: נעבור להצבעה על תקנות שירותי תיירות (מורי דרך) (הוראת שעה) (תיקון), התשפ"ב-2021.

לימור מגן תלם: מי בעד?

לימור מגן תלם: אושר

לימור מגן תלם: פה אחד.

לימור מגן תלם: תודה רבה.

לימור מגן תלם: שני הסטים של התקנות אושרו.

לימור מגן תלם: אני נועלת את הישיבה, מודה לכולם, תודה רבה.